Pyramides Aegyptiae
Pyramides Aegyptiae sunt maxima pharaonum sepulcra. Sunt in Aegypto plus quam centum pyramides, plurimae in regnis Vetus et Medio aedificatae. Prima pyramis est pyramis graduum Tosorthri in Saqqara, ab Imhotepe aedificata. Longe notissimae sunt pyramides Gizenses, quae inter aedificia maxima mundi habentur et sola e septem miraculis mundi quae adhuc exstant. Herodotus, rerum gestarum scriptor, servos pyramides aedificavisse scripsit, sed haec notio nunc falsa habetur. Auctores Christiani pyramides horrea Iosephi (secundum librum Genesis 37ss.) censuerunt.